Sjokoladepålegg

miniatyr|Sjokoladepålegg i en skål.
Sjokoladepålegg er en type pålegg som hovedsakelig er basert på kakaopulver, sukker, fett og hasselnøtter. Flere ferdiglagde sjokoladepålegg selges i dagligvarebutikker. Nugatti og Sjokade er norske sjokoladepålegg. Nutella er et noe eldre internasjonalt pålegg som er svært utbredt.

 Helse 
Sjokoladepålegg inneholder vanligvis mellom 20 og 30 sukkerbiter per 100 gram pålegg.Nettavisen/Side2, Så mye sukker inneholder barnas favorittpålegg, Silje Bjørnstad, 12.03.14.

 Miljø 
Sjokoladepålegg har tradisjonelt vært laget med palmeolje for å få optimalisert konsistensen til pålegget i romtemperatur. Dette har blitt kritisert av miljøforkjempere da planteoljeindustrien er hovedårsaken til at regnskogen ødelegges i Sørøst-Asia, da spesielt i Malaysia og Indonesia.Regnskogsfondet, Derfor forsvinner regnskogen, problemet med palmeolje.

Noen produsenter har valgt å bytte ut palmeoljen med mindre skadelige typer fett av frykt for å bli boikottet. I 2012 erklærte Norges største produsent av sjokoladepålegg, Orkla som har Nugatti, at de sluttet å bruke palmeolje i hele sitt sortiment.Palmeolje fjernet i Nugatti , Stabburet, 11.05.2012. De bruker i dag solsikkeolje i produksjonen av pålegget for å ta hensyn til helse og miljø. Nutella inneholder fortsatt palmeolje, men den er RSPO-sertifisert og har vært det siden 2005. Greenpeace har sagt seg imot en Nutella-boikott.

 Referanser 

 Eksterne lenker 

Nugatti-hjemmeside
Nutella-hjemmeside
Bramat.no tester sjokoladepålegg 

Kategori:Sjokolade
Kategori:Pålegg